钦定古今图书集成/明伦汇编/氏族典/第359卷 > 林京
## 钦定古今图书集成/明伦汇编/氏族典/第359卷 > 林京

按《万姓统谱》：京，龙岩人，故参政瑜之子。好读书，每观
《史》至忠臣义士，辄抚卷叹慕。正统丁卯，沙尤贼逼县
境，京团结乡民，助官军守邑城，力不能敌，偕其子绶
间道走郡城请援，为贼所获，顾绶曰：“人生当知顺逆，
吾与汝宁死于此，毋为反贼所胁，以亏忠义。”遂与绶
皆遇害。〈按林京事与林洪中相似疑是一人并存之以俟考〉